KTB แจ้งปิดระบบอิเล็กทรอนิกส์ชั่วคราว 9 ส.ค.นี้
KTB แจ้งปิดระบบอิเล็กทรอนิกส์ชั่วคราว 9 ส.ค.นี้ โดยจะไม่สามารถใช้บริการฝาก-ถอนเงินผ่านเครื่อง ATM-ADM การเบิกเงินหรือซื้อสินค้าด้วยบัตรเดบิต KTB netbank, KTB Corporate Online, KTB Contact Center เฉพาะบริการตรวจสอบบัญชี, KTB BIZ Payment เฉพาะบริการตรวจสอบการยินยอมหักบัญชีเพื่อชำระค่าบริการ และ Booth Exchange ที่ท่าอากาศยานดอนเมือง
28 ก.ค. 2558

นางศิริพร นพวัฒนพงศ์ ผู้ช่วยกรรมการผู้จัดการใหญ่ สายงานสื่อสารและภาพลักษณ์องค์กร ธนาคารกรุงไทย จำกัด (มหาชน) หรือ KTB เปิดเผยว่า ธนาคารจำเป็นต้องปิดระบบอิเล็กทรอนิกส์ชั่วคราว ในวันอาทิตย์ที่ 9 สิงหาคมนี้ ระหว่างเวลา 00.00 น. – 03.00 น. เพื่อพัฒนาและเพิ่มประสิทธิภาพระบบอิเล็กทรอนิกส์ รองรับการขยายตัวของลูกค้าและธุรกรรมที่เพิ่มขึ้นอย่างต่อเนื่อง
รวมทั้งยกระดับคุณภาพบริการลูกค้าให้ดียิ่งขึ้น ซึ่งจะส่งผลให้ลูกค้าของธนาคาร ไม่สามารถใช้บริการบางประเภท ได้แก่ บริการฝากถอนเงินผ่านเครื่องเอทีเอ็มและเอดีเอ็ม, การเบิกเงินหรือซื้อสินค้าด้วยบัตรเดบิต, KTB netbank, KTB Corporate Online, KTB Contact Center เฉพาะบริการตรวจสอบบัญชี, KTB BIZ Payment เฉพาะบริการตรวจสอบการยินยอมหักบัญชีเพื่อชำระค่าบริการ รวมทั้ง Booth Exchange ที่ท่าอากาศยานดอนเมือง